производители и могат да бъдат произвеждани със същите машини, което прави невъзможно данните за двата сегмента да бъдат разграничени. Това бе потвърдено и по време на първоначалното разследване, при което производственият капацитет и използването на капацитета бяха определени без да се прави разграничение между двата сегмента (22).
 (68)
 Комисията внимателно анализира твърденията и доказателствата, приведени в тяхна подкрепа, по отношение на публично достъпната информация относно капацитета на идентифицираните неоказали съдействие дружества. В резултат на това твърдението на заинтересованата страна бе прието за 11 дружества (23). Средният годишен производствен капацитет на останалите вследствие на това 31 дружества, за които има публично достъпна информация, е 1,67 милиона единици. Чрез екстраполиране на тази средна стойност към останалите 28 дружества общият капацитет на идентифицираните неоказали съдействие дружества се оценява на 98,4 милиона единици. Когато към тази стойност се прибави производственият капацитет на оказалите съдействие дружества (91,8 милиона единици), годишното китайско производство възлиза на поне 190 милиона единици. Резултатите от анализа са представени в следната таблица:
 Таблица 1
 Вид на дружеството
 Брой на засегнатите дружества
 Производствен капацитет (единици)
 Свободен капацитет (единици)
 Всички оказали съдействие дружества
 21
 91 804 845
 12 355 052
 (от които тези, включени в извадката)
 4
 62 589 289
 Идентифицирани неоказали съдействие дружества, за които има публично достъпна информация за капацитета
 31
 51 700 000
 15 510 000
 Идентифицирани неоказали съдействие дружества, за които няма публично достъпна информация за капацитета
 28
 46 696 776
 14 009 033
 Общо
 190 201 621
 41 874 085
 (69)
 Важно е обаче да се отбележи, че списъкът с идентифицираните неоказали съдействие дружества не може да се счита за изчерпателен. Както бе посочено в съображение 57, съгласно публично достъпни източници съществуват 110 МСП, които произвеждат колела и са експортно ориентирани, което означава, че има и други, които осъществяват доставки само за вътрешния пазар. Някои от тях действително са малки, ограничени по мащаб производители, които трудно могат да бъдат идентифицирани. Дори и така обаче е ясно, че цифрата от 190,2 милиона единици е само най-ниската оценка за годишния производствен капацитет, който би могъл да бъде установен в КНР понастоящем.
 (70)
 Що се отнася до второто твърдение, посочено в съображение 63, Комисията отбелязва, че след внасянето на промени в средната производствена стойност въз основа на информацията, предоставена от заинтересованата страна, коментарът относно надеждността на източника, използван преди това от Комисията, вече се обезсмисля. Освен това е важно да се отбележи, че Комисията възприе консервативен подход, като за оценката на вероятния производствен капацитет на дружествата, за които няма публично достъпна информация, приложи средната стойност на капацитета, установен при 31 дружества, вместо да екстраполира средния производствен капацитет на оказалите съдействие 21 дружества (4,3 милиона единици) или средния капацитет на четирите включени в извадката групи (над 15 милиона единици).
 (71)
 На последно място, коментарът на заинтересованата страна относно надеждността на процента на използване на капацитета (70 %) за неоказалите съдействие дружества вече бе разгледан в съображения 66 и 67 по-горе. Освен това, що се отнася до доклада „Global and China Automotive Industry Report 2012—2013“, използван като източник на процента на използване на